CELEX: 62020TB0451
Language: da
Date: 2020-10-29 00:00:00
Title: Sag T-451/20 R: Kendelse afsagt af Rettens præsident den 29. oktober 2020 — Facebook Ireland mod Kommissionen (Særlige rettergangsformer – konkurrence – anmodning om oplysninger – artikel 18, stk. 3, i forordning (EF) nr. 1/2003 – begæring om foreløbige forholdsregler – uopsættelighed – fumus boni juris – interesseafvejning)

18.1.2021   
            
            
               DA
            
            
               Den Europæiske Unions Tidende
            
            
               C 19/52
            
         
      Kendelse afsagt af Rettens præsident den 29. oktober 2020 — Facebook Ireland mod Kommissionen
      (Sag T-451/20 R)
      (Særlige rettergangsformer - konkurrence - anmodning om oplysninger - artikel 18, stk. 3, i forordning (EF) nr. 1/2003 - begæring om foreløbige forholdsregler - uopsættelighed - fumus boni juris - interesseafvejning)
      (2021/C 19/57)
      Processprog: engelsk
      
         Parter
      
      
         Sagsøger: Facebook Ireland Ltd (Dublin, Irland) (ved D. Jowell, QC, barrister D. Bailey, solicitors J. Aitken, D. Das, S. Malhi, R. Haria og M. Quayle, og advokat T. Oeyen)
      
         Sagsøgt: Europa-Kommissionen (ved G. Conte, C. Urraca Caviedes og C. Sjödin, som befuldmægtigede)
      
         Sagens genstand
      
      Søgsmål anlagt i henhold til artikel 278 TEUF og 279 TEUF med påstand om annullation af Europa-Kommissionens afgørelse C(2020) 3011 final af 4. maj 2020 om en procedure efter artikel 18, stk. 3, og artikel 24, stk. 1, litra d), i Rådets forordning (EF) nr. 1/2003 (sag AT.40628 — Facebooks praksis vedrørende data).
      
         Konklusion
      
      
                  1)
               
               
                  Gennemførelsen af artikel 1 i Europa-Kommissionens afgørelse C(2020) 3011 final af 4. maj 2020 om en procedure efter artikel 18, stk. 3, og artikel 24, stk. 1, litra d), i Rådets forordning (EF) nr. 1/2003 (sag AT.40628 — Facebooks praksis vedrørende data) udsættes, for så vidt som den heri fastsatte forpligtelse vedrører dokumenter, som ikke er forbundet med Facebook Ireland Ltd’s kommercielle aktiviteter, og som indeholder følsomme personoplysninger, og for så vidt som den i punkt 2 omhandlede procedure ikke iværksættes.
               
            
                  2)
               
               
                  Facebook Ireland identificerer de dokumenter, der indeholder de i punkt 1 omhandlede oplysninger, og fremsender disse til Kommissionen på et særskilt elektronisk medium. Disse dokumenter placeres efterfølgende i et virtuelt datarum, som kun er tilgængeligt for et i videst muligt omfang begrænset antal af medlemmerne af den gruppe, der har ansvaret for undersøgelsen, under (virtuel eller fysisk) tilstedeværelse af et tilsvarende antal advokater for Facebook Ireland. Medlemmerne af den gruppe, der har ansvaret for undersøgelsen, gennemgår og udvælger de pågældende dokumenter, idet de giver Facebook Irelands advokater mulighed for at kommentere disse, inden de dokumenter, der anses for relevante, føjes til sagsakterne. I tilfælde af uenighed om kvalificeringen af et dokument har Facebook Irelands advokater ret til at forklare grundene til deres uenighed. I tilfælde af vedvarende uenighed kan Facebook Ireland anmode direktøren med ansvar for information, kommunikation og medier i Kommissionens generaldirektorat »Konkurrence« om voldgift.
               
            
                  3)
               
               
                  I øvrigt forkastes begæringen om foreløbige forholdsregler.
               
            
                  4)
               
               
                  Kendelse af 24. juli 2020, Facebook Ireland mod Kommissionen (sag T-451/20 R), ophæves.
               
            
                  5)
               
               
                  Afgørelsen om sagsomkostningerne udsættes.